Magmatizmas

Magmatizmas – visuma procesų, kurie apima magmos skverbimąsi į žemės plutą (plutonizmas) arba į jos paviršių (vulkanizmas). Vyksta susidarant geosinklinoms ir platformoms. Šioje geologinėje epochoje magmatizmo procesai būdingi Ramiojo vandenyno geosinklininei juostai, Viduržemio jūros ir vandenynų riftų zonoms.

Vykstant magmatizmo procesams, susiformuoja įvairių naudingųjų iškasenų telkiniai.

Magmatizmo procesai būdingi ne tik Žemei, bet ir kitoms Saulės sistemos planetoms, jų palydovams.Gediminas Motuza. Magmatizmas. Visuotinė lietuvių enciklopedija. Nuoroda tikrinta 2021-11-03.

 Išnašos 

Kategorija:Geologija